РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

13. мај 2014. године

Б е о г р а д

ПРЕДСЕДНИКУ

НАРОДНЕ СКУПШТИНЕ

Б Е О Г Р А Д

Одбор за правосуђе, државну управу и локалну самоуправу, на четвртој седници одржаној 13. маја 2014. године, размотрио је Одлуку Државног већа тужилаца којом је утврђено да су се испунили услови да Радивоју Недељковићу, јавном тужиоцу у Основном јавном тужилаштву у Лесковцу, на основу члана 89. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13 и 108/13-др.закон), престане функција јавног тужиоца по сили закона, јер је навршио радни век, и утврдио је Предлог одлуке о престанку функције јавног тужиоца у Основном јавном тужилаштву у Лесковцу.

Одбор је одлучио да Предлог одлуке достави Народној скупштини, са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређен је Петар Петровић, председник Одбора.

ПРЕДСЕДНИК ОДБОРА

Петар Петровић

П Р Е Д Л О Г

На основу члана 97. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13 и 108/13-др.закон) и члана 8. став 1. Закона о Народној скупштини („Службени гласник РС“, број 9/10),

Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2014. године, донела је

О Д Л У К У

о престанку функције јавног тужиоца у Основном јавном тужилаштву у Лесковцу

I

Радивоју Недељковићу, јавном тужиоцу у Основном јавном тужилаштву у Лесковцу, престала је функција 28. децембра 2013.године, због навршења радног века.

II

Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2014. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Маја Гојковић

**О б р а з л о ж е њ е**

Чланом 97. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13 и 108/13-др.закон), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен. Чланом 89. став 1. утврђено је да функција јавног тужиоца престаје по сили закона кад наврши 65 година живота или 40 година стажа осигурања.

Државно веће тужилаца је, Одлуком (број 118-4623/13, од 10. децембра 2013. године), коју је доставило Народној скупштини, утврдило да су се испунили услови да Радивоју Недељковићу, јавном тужиоцу у Основном јавном тужилаштву у Лесковцу, престане функција по сили закона, због навршења радног века, 28. децембра 2013. године.

Имајући у виду наведено, Предлогом одлуке констатује се да је Радивоју Недељковићу престала функција јавног тужиоца због навршења радног века 28. децембра 2013. године..

Одбор за правосуђе, државну управу и локалну самоуправу је, на четвртој седници одржаној 13. маја 2014. године, утврдио Предлог одлуке о престанку функције јавног тужиоца у Основном јавном тужилаштву у Лесковцу.

**Разлози да се одлука донесе по хитном поступку**

С обзиром на то да је јавнотужилачка функција Радивоју Недељковићу, јавном тужиоцу у Основном јавном тужилаштву у Лесковцу, престала по сили закона због навршења радног века, потребно је доношењем предложене одлуке по хитном поступку омогућити Државном већу тужилаца да што пре спроведе поступак за избор кандидата за јавног тужиоца за Основно јавно тужилаштво у Лесковцу, како би се обезбедило несметано функционисање тог јавног тужилаштва.